ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea vânzării către doamna Szanto Damaris-Patricia a terenului în suprafață de 456 m.p., situat în Municipiul Lugoj, str. Timișorii, nr. 126 D1, Zona P.U.Z. M.A.N., înscris în C.F.** **nr. 406435 Lugoj, Nr. cadastral: 406435**

Consiliul local al Municipiului Lugoj;

Având în vedere referatul nr. 16/86881/(RU)86882 din 05.09.2024 al Viceprimarului Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 157 din 05.09.2024 privind aprobarea vânzării către doamna Szanto Damaris-Patricia a terenului în suprafață de 456 m.p., situat în Municipiul Lugoj, str. Timișorii, nr. 126 D1, Zona P.U.Z. M.A.N., înscris în C.F. nr. 406435 Lugoj, Nr. cadastral: 406435;

Luând în considerare raportul de specialitate nr. 16/88696/(RU)88697 din 11.09.2024 întocmit de Arhitect Șef;

Luând în considerare avizul nr. 101 din 25.09.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare referatul nr. 16/86840/(RU)86841 din 05.09.2024 al Direcției urbanism-mediu-Compartimentul urbanism, amenajarea teritoriului și protejarea monumentelor istorice;

Luând în considerare opțiunea de cumpărare a terenului conținând declarația de acceptare a prețului, a doamneiSzanto Damaris-Patricia, înregistrată în evidențele Primăriei Municipiului Lugoj sub nr. 16/81463/(RU)81743 din 21.08.2024;

Ținând cont de Hotărârile Consiliului Local nr. 209 din 28.07.2023 privind aprobarea inițierii procedurii pentru vânzare a unui teren situat în municipiul Lugoj și nr. 114 din 29.07.2024 privind însușirea rapoartelor de evaluare pentru unele terenuri situate în municipiul Lugoj, în vederea vânzării acestora;

Reținând prevederile art. 553 alin. (1) și alin. (4), art. 1650 alin. (1), art. 1660, art. 1666 alin. (1), art. 1672, art. 1676, art. 1719 și art. 1730 din Legea nr. 287/2009 privind Codul civil, republicată, modificată și completată;

În conformitate cu art. 129 alin. (2) lit. c) și alin. (6) lit. b), art. 136, art. 139 alin. (2), art. 354, art. 355, art. 363 alin. (7) și art. 364 alin. (1) și alin. (2) din Ordonanța de urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a), art. 199 alin. (2) și art. 243 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art.1.** - (1) Se aprobă vânzarea către doamna Szanto Damaris-Patricia a terenului concesionat în suprafață de 456 m.p., situat în Municipiul Lugoj, str. Timișorii, nr. 126 D1, zona P.U.Z. M.A.N., înscris în C.F. nr. 406435 Lugoj, Nr. cadastral: 406435, la prețul de 27 euro/m.p.

(2) Vânzarea terenului se va face în 36 de rate lunare, cu plata unui avans de 25% din valoarea totală.

(3) Prețul stabilit în alin. (1) nu conține T.V.A.

(4) Plata se va face în lei la cursul leu/euro din data plății.

**Art.2.** - Contractul de concesiune încheiat pentru terenul ce face obiectul prezentei hotărâri încetează la data semnării contractului de vânzare-cumpărare.

**Art.3.** - Contractul de vânzare-cumpărare va fi semnat în fața notarului public de către Primarul Municipiului Lugoj sau de împuternicitul acestuia.

**Art.4.** - Îndeplinirea prevederilor prezentei hotărâri se încredințează Direcției urbanism - mediu, Direcției venituri și Compartimentului autorizare activități comerciale.

**Art.5.** - Prezenta hotărâre se comunică:

* Instituției Prefectului, Județul Timiș;
* Primarului Municipiului Lugoj;
* Direcției juridice;
* Direcției venituri;
* Direcției urbanism - mediu;
* Compartimentului urbanism amenajarea teritoriului și protejarea monumentelor istorice;
* Compartimentului autorizare activități comerciale;
* Comisiei pentru întocmirea și actualizarea inventarului bunurilor care alcătuiesc domeniul privat al municipiului Lugoj;
* Doamnei Szanto Damaris-Patricia;
* Biroului de Cadastru și Publicitate Imobiliară Lugoj;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Mihai Agache SECRETARUL GENERAL AL MUNICIPIULUI

Dan Ciucu

**Nr. 150 din 26.09.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate calificată |